Татарстанда коронавирустан үлүчеләр саны 68гә җитте\nавтор, 11 сентябрь 2020 - 12:56\nБу юлы 88 яшьлек хатын-кыз коронавирус корбаны булган.\nТатарстанда коронавирус инфекциясеннән үлүнең тагын 1 яңа очрагы расланган. Бу — 68нче үлем очрагы.\n1932 елда туган хатын-кыз ике яклы пневмония белән Әлмәт үзәк район хастаханәсенең йогышлы авырулар бүлегенә җибәрелә. Халәт озакка сузылган йөрәк-кан тамырлары авыруларының кискенләшүе аркасында катлауланган. Үлемнең сәбәбе экспертиза нәтиҗәсендә билгеләнгән. Вирус идентификацияләнгән.